CELEX: 62011TB0607(01)
Language: el
Date: 2013-03-07 00:00:00
Title: Υπόθεση T-607/11: Διάταξη του Γενικού Δικαστηρίου της 7ης Μαρτίου 2013 — Henkel και Henkel France κατά Επιτροπής (Προσφυγή ακυρώσεως — Αίτημα της γαλλικής αρμόδιας για τον ανταγωνισμό Αρχής να της διαβιβασθούν ορισμένα έγγραφα που περιλαμβάνονται στον φάκελο της Επιτροπής σχετικά με διαδικασία στον τομέα του ανταγωνισμού, που αφορά την ευρωπαϊκή αγορά των παραγωγών απορρυπαντικών ευρείας κατανάλωσης — Χρήση στο πλαίσιο εθνικής διαδικασίας που αφορά τον τομέα των απορρυπαντικών στη Γαλλία — Απώλεια του εννόμου συμφέροντος — Κατάργηση της δίκης — Απαράδεκτο)

4.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/20
            
         Διάταξη του Γενικού Δικαστηρίου της 7ης Μαρτίου 2013 — Henkel και Henkel France κατά Επιτροπής
   (Υπόθεση T-607/11) (1)
   
   (Προσφυγή ακυρώσεως - Αίτημα της γαλλικής αρμόδιας για τον ανταγωνισμό Αρχής να της διαβιβασθούν ορισμένα έγγραφα που περιλαμβάνονται στον φάκελο της Επιτροπής σχετικά με διαδικασία στον τομέα του ανταγωνισμού, που αφορά την ευρωπαϊκή αγορά των παραγωγών απορρυπαντικών ευρείας κατανάλωσης - Χρήση στο πλαίσιο εθνικής διαδικασίας που αφορά τον τομέα των απορρυπαντικών στη Γαλλία - Απώλεια του εννόμου συμφέροντος - Κατάργηση της δίκης - Απαράδεκτο)
   2013/C 129/40
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Henkel AG & Co. KGaA (Düsseldorf, Γερμανία) και Henkel France (Boulogne-Billancourt, Γαλλία) (εκπρόσωποι: R. Polley, T. Kuhn, F. Brunet και É. Paroche, δικηγόροι)
   
      Καθής: Ευρωπαϊκή Επιτροπή (εκπρόσωποι: N. Khan και P.J. Van Nuffel)
   
      Παρεμβαίνον υπέρ των προσφευγουσών: Βασίλειο της Δανίας (εκπρόσωπος: C. Vang)
   
      Αντικείμενο
   
   Αφενός, αίτημα περί ακυρώσεως της αποφάσεως που υποτίθεται ότι περιέχεται σε έγγραφο της Επιτροπής της 30ής Σεπτεμβρίου 2011 (υπόθεση COMP/39.579 — Απορρυπαντικά ευρείας κατανάλωσης — και υπόθεση 09/0007 F) με το οποίο η Επιτροπή αρνήθηκε να ικανοποιήσει αίτημα της αρμόδιας για τον ανταγωνισμό Αρχής (Γαλλία) να της διαβιβάσει, στο πλαίσιο της υποθέσεως 09/0007 F που αφορά τον τομέα των απορρυπαντικών στη Γαλλία, διάφορα έγγραφα που είχαν προσκομισθεί στο πλαίσιο της υποθέσεως COMP/39.579 και, αφετέρου, αίτημα όπως το Γενικό Δικαστήριο διατάξει την Επιτροπή να επιτρέψει στις προσφεύγουσες να επικαλεσθούν τα εν λόγω έγγραφα κατά τη διαδικασία ενώπιον της αρμόδιας για τον ανταγωνισμό Αρχής και λάβει κάθε άλλο κατάλληλο μέτρο.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Παρέλκει η έκδοση αποφάσεως επί του πρώτου αιτήματος της προσφυγής, που αφορά την ακύρωση της αποφάσεως της Ευρωπαϊκής Επιτροπής που υποτίθεται ότι περιέχεται στο από 30 Σεπτεμβρίου 2011 έγγραφό της, το οποίο απευθυνόταν στη γαλλική αρμόδια για τον ανταγωνισμό Αρχή.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Παρέλκει η έκδοση αποφάσεως επί του αιτήματος της Unilever PLC και της Unilever NV για άσκηση παρεμβάσεως.
            
         
               4)
            
            
               Οι προσφεύγουσες Henkel AG & Co. KGaA και Henkel France φέρουν τα δικά τους δικαστικά έξοδα καθώς και τα δικαστικά έξοδα της Επιτροπής, περιλαμβανομένων των εξόδων της διαδικασίας ασφαλιστικών μέτρων στην υπόθεση T-607/11 R. Το Βασίλειο της Δανίας φέρει τα δικά του δικαστικά έξοδα.
            
         
      (1)  EE C 25 της 28.1.2012.